རྫོགས་ཆེན་ཆོས་དབྱིངས་སྟོབས་ལྡན་རྡོ་རྗེ།



187
ན་མོ་ གུ་ རུ་ པདྨ་ རཱ་ ཛ་ ཡེ། ཐུགས་ རྗེ་ བྱིན་ རླབས་ ནུས་ པའི་ ཤུགས༎
ཐོགས་པ་མེད་པའི་རྡོ་རྗེ་ཅན། རཏྣ་གུ་རུ་མཚོ་སྐྱེས་རྗེ།། ཙིཏྟའི་པདྨོར་རྟག་
བཞུགས་གསོལ།།
འདིར་རབ་འབྱམས་རྒྱལ་བའི་སྤྱི་གཟུགས་ཨོ་རྒྱན་རིན་པོ་ཆེའི་ཡང་སྙིང་
བཛྲ་གུ་རུའི་ལས་ཚོགས་བླ་མ་དགོངས་པ་འདུས་པའི་ཡོན་ཏན་གྱི་རྒྱུད་བསྟན་
པའི་སྲོག་ཤིང་ལས་གསུངས་པ་ལྟར་ཉམས་སུ་ལེན་པ་ལ།
དང་པོ་ཚེ་བསྒྲུབ་པ་ནི། ཐོ་རངས་ངག་མ་ཤོར་བའི་གོང་དུ། རང་ཉིད་
སྐད་ཅིག་གིས་ཨོ་རྒྱན་ཚེ་དཔག་ཏུ་མེད་པ་སྐུ་མདོག་དམར་པོ་ལོངས་སྐུའི་ཆས་
ཅན་ཚེ་བུམ་བསྣམས་པའི་ཐུགས་ཀར་ཉི་ཟླ་གའུ་ཁ་སྦྱོར་གྱི་ནང་དུ་ཟླ་བའི་སྟེང་
དུ་ཧྲཱིཿཡིག་གི་ཁོག་པར་ཚེའི་ངོ་བོ་ནི་ཡིག་ལྗང་གུ་གསལ་བའི་མཐའ་སྐོར་དུ་
སྔགས་ཀྱི་ཕྲེང་བས་བསྐོར་བ་ལས་འོད་ཟེར་འཕྲོས། འཁོར་འདས་ཀྱི་ཚེ་བཅུད་
ཐམས་ཅད་དང་རང་གི་བླ་ཚེ་སྲོག་གསུམ་མི་དང་མི་མིན་འབྱུང་པོ་སོགས་ཀྱིས་
འཕྲོག་པ་ཐམས་ཅད་ཚེ་བུམ་ཚེ་བཅུད་ཀྱི་རྣམ་པར་བསྡུས་ནས་ནི་ཡིག་ལ་ཐིམ་
པས། འཆི་མེད་ཚེ་ཡི་རིག་འཛིན་ཆེན་པོའི་གོ་འཕང་མངོན་དུ་བྱས་པར་གྱུར།
ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུྃ། ཨོཾ་བཛྲ་ཛྙཱ་ན་ཨཱ་ཡུ་ཥེ་ཚེ་ཧཱུྃ་སྭཱཧཱ། ཞེས་རྩེ་
གཅིག་ཏུ་བཟླས་ན་ཚེ་ཡི་དངོས་གྲུབ་ཐོབ་པར་འགྱུར་རོ།། བར་སྐབས་རྣམས་
སུ། འཆི་མེད་རྡོ་རྗེའི་ཚེ་ལ་མངའ་མཛད་པའི།། ཚེ་དབང་རིག་འཛིན་པདྨ་
འབྱུང་གནས་ལ།། གསོལ་བ་ འདེབས་ སོ་ བསྐལ་ བ་ བྱེ་ བའི་བར།། ཚེ་སྲོག་
འགྱུར་མེད་བརྟན་པའི་དངོས་གྲུབ་སྩོལ།
གཉིས་པ་བསོད་ནམས་རྒྱས་པར་འདོད་ན། ཚེས་བཅོ་ལྔའི་ཉིན་མོར་

188
༄༅།ལས་སྣ་ཚོགས་པའི་སྔགས་བཅོས་བེའུ་བུམ།
དར་སེར་དྲི་མ་མེད་པར་གསེར་གྱིས་རང་གི་ལུས་ཤིག་བྲིས་ཏེ། ཨོཾ་ཨཱཿཧཱུྃ་བཛྲ་
གུ་རུ་པདྨ་སིདྡྷི་ཧཱུྃ་པུཎྱེ་པུཎྚི་ཀུ་རུ་ཨོཾ་སྭཱཧཱ། ཞེས་ཁྲི་འབུམ་སོགས་བཟླས་ཏེ་
བསྒྲུབ་ནས་རབ་གནས་བྱས་པ་དར་སྣ་དང་རིན་པོ་ཆེ་སྣ་ཚོགས་དང་བཅས་ཏེ་
ལུས་ལ་མིས་མི་མཐོང་བར་བཅིངས་ན་བསོད་ནམས་རབ་ཏུ་རྒྱས་པར་འགྱུར་རོ༎
བར་སྐབས་རྣམས་སུ། བསོད་ནམས་དམ་པ་མཐའ་ཡས་གཏེར་མངའ་བ། བླ་
མ་ཨོ་རྒྱན་ཡིད་བཞིན་ནོར་བུ་ལ༎ གསོལ་བ་འདེབས་སོ་བསོད་ནམས་བརྟན་
པ་དང་། མཆོག་ཏུ་འཕེལ་ཞིང་རྒྱས་པའི་དངོས་གྲུབ་སྩོལ༎ དད་གུས་དྲག་
པོས་ལན་མང་………〈མ་ཡིག་ཏུ་ཡིག་འབྲུ་འགའ་མི་གསལ》། །
གསུམ་པ་ལོངས་སྤྱོད་འཕེལ་བར་འདོད་ན།། སྐར་མ་རྒྱལ་གྱི་ཉིན་མོར་
གསེར་གྱི་བྱང་བུ་མིག་དགུ་གཡུ་ཕྲ་ཅན་བཅོས་ཏེ། རང་ཉིད་གུ་རུ་རིན་པོ་ཆེ་རུ་
གསལ་བའི་ཐུགས་ཀའི་འོད་ཀྱིས་འཇིག་རྟེན་དང་འཇིག་རྟེན་ལས་འདས་པའི་
ལོངས་སྤྱོད་ཀྱི་ དྭངས་བཅུད་ ཐམས་ ཅད་བསྡུས་ ཏེ་བྱང་བུ་ལ་ཐིམ་པར་གྱུར།
བཛྲ་གུ་རུའི་མཐར་བ་སུ་པུཎྚི་ཀུ་རུ་ཡེ་སྭཱཧཱ། ཞེས་ནན་ཏན་དུ་བསྒྲུབས་ཏེ་དར་
དམར་གྱིས་གྲིལ་མི་ལག་མ་འགྲིམ་པར་ལུས་ལ་བཅིངས་པས་ལོངས་སྤྱོད་འཕེལ་
བར་འགྱུར་རོ། སྐབས་སུ། ལོངས་སྤྱོད་མཆོག་རབ་ཡོངས་ལ་རྟག་རོལ་བའི༎
ལོངས་སྤྱོད་རྫོགས་སྐུ་ཨོ་རྒྱན་རིན་པོ་ཆེ།། གསོལ་བ་འདེབས་སོ་འདོད་དགུའི་
ལོངས་སྤྱོད་ཀྱི།། ཆར་ཆེན་འབེབ་པའི་དངོས་གྲུབ་བསྩལ་ཏུ་གསོལ༎
བཞི་པ་འགྲོ་བ་དབང་དུ་བསྡུ་བར་འདོད་ན། ཟངས་ཀྱི་བྱང་བུ་སོར་བཞི་
བར་ཚེ་དཔག་མེད ་ དབང་དུ་འདུའོ༎ སྐབས་སུ། དབང་མཛད་དབང་གི་
ལྷ་རྣམས་ཡོངས་ཀྱི་དཔལ།། བླ་མ་ཨོ་རྒྱན་པདྨ་རཱ་ཛ་ལ༎ གསོལ་བ་འདེབས་སོ་
ཁམས་གསུམ་སེམས་ཅན་རྣམས། དབང་དུ་འདུ་བའི་དངོས་གྲུབ་བསྩལ་དུ་
གསོལ།།
ལྔ་པ་དཔལ་དང་གཟི་བརྗིད་རྒྱས་པར་འདོད་ན། བྱང་སེམས་དཀར་
དམར་གྱི་གཞི་བགྱིས་པར་རིན་ཆེན་སྣ་ལྔ། ཨ་རུ་གསེར་མདོག་རྣམས་བཏུལ་བ་

༄༅།གུ་རུ་སིདྡྷི་ལས་ཚོགས་ནོར་བུའི་ཕྲེང་བ་བཞུགས།
189
རིལ་བུ་བྲ་རིལ་ཙམ་དུ་གྲིལ་བ་བརྒྱ་རྩ་མཚལ་གྱིས་ཁ་དོག་བསྒྱུར་ཏེ། རང་ཉིད་
རིག་འཛིན་ཆེན་པོའི་ཐུགས་ཀའི་འོད་ཟེར་གྱིས་སྲིད་ཞིའི་དཔལ་གཡང་གཟི་
བརྗིད་ཐམས་ཅད་འོད་ཟེར་གྱི་རྣམ་པར་བསྡུས་ནས་རིལ་བུ་རྣམས་ལ་ཐིམ་པར་
གྱུར། ཨོཾ་ཨཱཿཧཱུྃ་བཛྲ་གུ་རུ་པདྨ་དཔལ་གཡང་གཟི་བརྗིད་པུཥྞཱི་ཀུ་རུ་སིདྡྷི་ཧཱུྃ།
ཞེས་འབུམ་ཙམ་བསྒྲུབས་ཏེ་མི་ལག་མ་བརྒྱུད་པར་ལྟོ་སྟོང་དུ་རང་ཉིད་ཨོ་རྒྱན་
དུ་གསལ་བའི་ངང་ནས་རིལ་བུ་རེ་ཟོས་ཏེ། ཉིན་བྱེད་བྱེ་བའི་གཟི་བྱིན་ལས་
ལྷག་པའི༎ ཨོ་རྒྱན་གཟི་བརྗིད་འོད་དཔག་མེད་པ་ལ།། གསོལ་བ་འདེབས་སོ་
གཟི་འོད་ཕུན་ཚོགས་ཀྱི།། སྒོ་ནས་འགྲོ་ཀུན་འདུལ་བའི་དངོས་གྲུབ་སྩོལ༎
ཞེས་བརྗོད། དེ་ལྟར་ཞག་བརྒྱ་རྩ་བརྒྱད་དུ་བགྱིས་ན་དཔལ་དང་གཟི་བརྗིད་
འབར་བར་འགྱུར་རོ༎
དྲུག་པ་སྙན་གྲགས་རྒྱས་པར་འདོད་ན། རང་ཉིད་སྐད་ཅིག་གིས་གསེར་
གྱི་མཆོད་རྟེན་དུ་གྱུར་པའི་བུམ་པར་ཨོ་རྒྱན་ཆེན་པོ་ཕྱག་གཡས་སྙན་པའི་བ་
དན་ཕྱཪ་ ཞིང་ ཕྱག་ གཡོན་ གྲགས་ པའི་ དུང་ དཀཪ་ འབུད་ པར་ མཛད་ པས་
བདག་གི་སྙན་གྲགས་སྲིད་པ་གསུམ་དུ་ཁྱབ་པར་གྱུར།། རྩ་སྔགས་ལ་དབྱངས་
གསལ་བཏགས་ལ་ཁྲི་འབུམ་བཟླས་ཏེ་མཐར་གནས་ལུགས་རྫོགས་པ་ཆེན་པོའི་
ངང་དུ་མ་བཅོས་པར་འཇོག་གོ ། སྐབས་སུ། སྙན་པའི་གྲགས་པས་ཇི་སྙེད་
ཕྱོགས་བཅུའི་ཞིང་། ཡོངས་ སུ་ ཁྱབ་ མཛད་ ཟླ་ མེད་ གུ་ རུ་ ལ།། གསོལ་ བ་
འདེབས་སོ་བདག་གི་སྙན་གྲགས་ཀྱིས༎ སྲིད་པ་གསུམ་དུ་ཁྱབ་པའི་དངོས་གྲུབ་
སྩོལ།། དེས་སྙན་གྲགས་རྒྱས་པར་འགྱུར་རོ༎
བདུན་པ་གཞན་གྱི་ཡིད་དུ་འོང་བར་འདོད་ན། རང་ཉིད་གུ་རུ་མཚོ་སྐྱེས་
རྡོ་རྗེ་གཞོན་ནུ་མཛེས་ཤིང་ཡིད་དུ་འོང་བར་གྱུར་པའི་ཐུགས་ཀའི་འོད་ཀྱིས་འགྲོ་
བ་རྣམས་བཀུགས་ཏེ་བདག་ལ་ཤིན་ཏུ་དགའ་ཞིང་དུང་བའི་རྣམ་འགྱུར་གཡོ་
བཞིན་དུ་གནས་པར་གྱུར། འགྲོ་བ་ལ་བྱམས་སྙིང་རྗེའི་ངང་ནས་བཛྲ་གུ་རུ་རྩེ་
གཅིག་ཏུ་བཟླས་ཏེ་དངོས་འབྱོར་ཡིད་སྤྲུལ་གྱི་མཆོད་པ་ལ་འབད་ན་གཞན་གྱི་

190
༄༅།ལས་སྣ་ཚོགས་པའི་སྔགས་བཅོས་བེའུ་བུམ།
ཡིད་དུ་འོང་ཞིང་བྱམས་པར་འགྱུར་རོ༎ སྐབས་སུ། འགྲོ་བ་གང་གིས་མཐོང་
ན་མི་མཐུན་མེད༎ བལྟ་བས་ཆོག་མི་ཤེས་པ་གུ་རུའི་སྐུར༎ གསོལ་བ་འདེབས་
སོ་བདག་ཉིད་སུས་མཐོང་བས། ཡིད་ཀྱི་དབང་པོ་འདྲེན་པའི་དངོས་གྲུབ་
སྩོལ༎
བརྒྱད་པ་མཐུ་རྩལ་ཆེ་བར་འདོད་ན། རང་ཉིད་ཨོ་རྒྱན་གྱི་སློབ་དཔོན་
ཆེན་པོ་སྟོབས་པོ་ཆེ་ནག་པོ་མཐིང་ནག ལྗང་གུ་ཞལ་གསུམ་ཕྱག་དྲུག་པ་གཡས་
རྡོ་རྗེ་ལྕགས་ཀྱུ་ཐོ་བ། གཡོན་དྲིལ་བུ་བྷན་དམར་ཞགས་པ་འཛིན་པ། པད་
ཉིའི་གདན་ལ་གཡོན་བརྐྱང་གིས་བཞུགས་པའི་ཐུགས་ཀའི་འོད་ཀྱིས་འཁོར་
འདས་ཀྱི་མཐུ་སྟོབས་ཐམས་ཅད་བསྡུས་ནས་རང་ལ་ཐིམ་པས་སྟོབས་ཆེན་ཁྲོ་བོ་
རྣམས་དང་སྲེད་མེད་ཀྱི་བུ་དང་སྐལ་བ་མཉམ་པར་པར་གྱུར། རྩ་སྔགས་ཀྱི་
མཐར། མ་ཧཱ་པཱ་ལ་པུཎྚི་ཀུ་རུ་ཡེ་སྭཱཧཱ། ཞེས་རྩེ་གཅིག་ཏུ་བཟླས་ཏེ་གླང་པོ་ཆེའི་
རྐང་མར་གྱིས་ལུས་ལ་བྱུགས་གཅན་གཟན་གྱི་པགས་པའི་གོས་གྱོན་མེ་དང་ཉི་མ་
སྤངས་ན་སྟོབས་རྒྱས་པར་འགྱུར་རོ།༎ སྐབས་སུ། མཐུ་སྟོབས་གནམ་ལྕགས་
ཤུགས་ཀྱིས་ མ་ རུངས་ ཚོགས།། མིང་ གི་ ལྷག་ མར་ མཛད་ པའི་ གྲོ་ བོ་ ལོད༎
གསོལ་བ་འདབས་སོ་མཐུ་སྟོབས་རྩལ་འབར་ནས། ལོག་འདྲེན་ཚོགས་རྣམས་
གཞོམ་པའི་དངོས་གྲུབ་སྩོལ།
དགུ་བ་སྲུང་བའི་ལས་བྱེད་པར་འདོད་ན། རང་ཉིད་གུ་རུ་དྲག་པོར་
གསལ་བའི་སྤྱི་བོ་ལ་སོགས་པའི་གནས་རྣམས་སུ་ཁྲོ་བོའི་རྒྱལ་བོ་ཧཱུཾ་ཀཱ་ར་རྣམ་
པར་རྒྱལ་བ། དབྱུག་སྔོན་ཅན། གཤེན་རྗེའི་གཤེད་མི་གཡོ་བ། རྟ་མགྲིན་
འདོད་པའི་རྒྱལ་པོ། བདུད་རྩི་འཁྱིལ་བ། ཁམས་གསུམ་རྣམ་རྒྱལ། སྟོབས་པོ་
ཆེ་རྣམས་གསལ་བའི་ཐུགས་ཀར་ཉི་ཟླ་གའུ་ཁ་སྦྱོར་གྱི་ནང་དུ་རང་དང་བསྲུང་
བྱའི་སྲོག་ཡིག་ཧྲཱིཿའམ་ཧཱུཾ་གི་རྣམ་པར་གནས་ཤིང་ཁྲོ་བོ་རྣམས་ལས་འཕྲོས་པའི་
འོད་ཟེར་གྱིས་སྲ་བརྟན་རྡོ་རྗེའི་ ར་བ་མེ་རི་མཚོན་ཆའི་གུར་ཁང་རྣམས་ཀྱིས་
རིམ་པར་དཀྲིགས་ཏེ་ཅིས་ཀྱང་མི་ཚུགས་པར་གྱུར། རྩ་སྔགས་ཀྱི་མཐར། ཧཱུཾ་

༄༅།གུ་རུ་སིདྡྷི་ལས་ཚོགས་ནོར་བུའི་ཕྲེང་བ་བཞུགས།
191
བཅུ་དང་མ་མ་རཀྑཾ། ཞེས་རྩེ་གཅིག་ཏུ་བཟླས་པས་བསྲུང་བའི་མཆོག་ཏུ་འགྱུར་
རོ༎ སྐབས་སུ། ཉེར་འཚེའི་རླུང་གིས་བདས་པའི་འགྲོ་བ་ལ། ཨོ་རྒྱན་རྡོ་རྗེ་
གུར་གྱི་དགོངས་པ་ཅན།། ཁྱོད་ལ་གསོལ་འདེབས་མི་མཐུན་ཕྱོགས་ཀུན་ལས།།
བསྲུང་ཞིང་སྦ་བར་བྱིན་གྱིས་བརླབ་ཏུ་གསོལ༎
བཅུ་བ་རྦོད་གཏོང་བཟློག་པར་འདོད་ན། རང་ཉིད་ཁྲི་རྒྱལ་རྟ་མགྲིན་དུ་
གསལ་བའི་ཐུགས་ཀར་པད་འབྱུང་མཐིང་ནག་རྡོ་རྗེ་དང་སྡིགས་མཛུབ་མཛད་
པ་ཤིན་ཏུ་ཁྲོས་པ། ཕྱི་རོལ་དུ་གནམ་ལྕགས་ལས་གྲུབ་པའི་འཁོར་ལོའི་རྩིབས་
སྟོང་དང་ལྡན་པ་སྟེང་འོག་གི་རྩིབས་དང་བཅས་པའི་རྩིབས་ཀྱི་རྩེ་རྣམས་སུ་ཡེ་
ཤེས་ཀྱི་ཁྲོ་བོ་ཁྲོས་ཤིང་ཞལ་ཕྱིར་གཟིགས་པ། སེང་གེ་སྒྲ་སྒྲོགས་ཀྱི་ཕྱག་མཚན་
རྡོ་རྗེ་ལས་རྡོ་རྗེའི་ཚིགས་སྤྲོས་ཏེ། དགྲ་བོ་བྱད་མ་ལྷ་སྲུང་དང་བཅས་པའི་ལུས་
ངག་ཡིད་གསུམ་བསྲུང་འཁོར་དང་བཅས་པའི་ནུས་པ་བསྡུས་ནས་རང་ལ་ཐིམ།
སླར་ཡང་ལྕགས་ཀྱུའི་རྣམ་པའི་འོད་ཟེར་གྱིས་བཀུགས་ནས་འཁོར་ལོ་འབར་བ་
གཡོན་དུ་འཁོར་བས་དགྲ་བོ་བྱད་མ་ལྷ་སྲུང་དང་བཅས་པ་རྡུལ་ཕྲན་བཞིན་དུ་
བརླག་པར་གྱུར། རྩ་སྔགས་ཀྱི་མཐར། ཧྱ་གྷི་ཝ་གནོད་བྱེད་བྱད་མས་སརྦ་མཱ་
ར་ཡ་བཟློག་བྱེར་ཆེ་གེ་མོའི་ཙིཏྟ་མཱ་ར་ཡ་བྷྱོཿབྷྱོཿརྦད་རྦད་བྱད་མ་རང་གཤེད་
རང་ལ་ཕོབ་བྱད་མ་རང་གཤེད་རང་ལ་བཟློག་ནི་མཱ་ར་ཡ་བྱད་མ་ཛ་ཛ་ཞེས་ཉི་མ་
ནུབ་པའི་དུས་སུ་དྲག་པོར་བཟླས་པས་བྱད་ཕུར་རྦོད་གཏོང་ཟློག་པར་འགྱུར་རོ༎
སྐབས་སུ། ཕས་ཀྱི་རྦོད་གཏོང་སྦྱོར་བ་ངན་པའི་དབལ།། ཁོ་རང་སྙིང་གར་
བསྒྱུར་མཛད་ དབང་ དྲག་ལྷ། སེངྒེ་སྒྲ་སྒྲོགས་ཞབས་ལ་ གསོལ་ བ་འདེབས༎
འགལ་རྐྱེན་ཟློག་ཅིང་སྒྱུར་པའི་དངོས་གྲུབ་སྩོལ༎
བཅུ་གཅིག་པ་བསད་པར་འདོད་ན། དགྲ་བགེགས་ཀྱི་ལིངྒ་མཚན་ཉིད་
ཚང་བ་བྲིས་ཏེ། རང་ཉིད་གུ་རུ་དྲག་པོར་གསལ་བའི་ཐུགས་ཀར་རྟ་མགྲིན་
དམར་ནག་རྡོ་རྗེ་དང་དྲིལ་བུ་བསྣམས་པ། མདུན་དུ་ཧོམ་ཁུང་གི་ནང་དུ་དགྲ་
བགེགས་མངོན་སུམ་ཇི་ལྟ་བར་གསལ་བ་ལ་ལས་བྱེད་ཕོ་ཉ་རྣམས་དང་དཀོན་

192
༄༅།ལས་སྣ་ཚོགས་པའི་སྔགས་བཅོས་བེའུ་བུམ།
མཆོག་བདེན་པའི་སྟོབས་ཀྱིས་དགྲ་བགེགས་ཀྱི་བླ་ཚེ་སྲོག་གསུམ་དབང་མེད་
པར་བཀུགས་ནས་དབྱེར་མེད་དུ་ཐིམ་པར་གྱུར་ཛཿཧཱུཾ་བཾ་ཧོཿ སླར་ཡང་ཕོ་
ཉའི་ཚོགས་ཀྱིས་འགུགས་འདྲེན་བསྒྲལ་བའི་ལས་མཛད་དེ་རྡུལ་དུ་བརླག་པར་
གྱུར། རྩ་སྔགས་མཐར། ཧ་ཡ་གྷི་ཝ་དགྲ་བགེགས་གནོད་བྱེད་མཱ་རཱ་ཡ་སྲོག་
དུམ་ཚལ་བ་སརྦ་ནི་ཏྲི་ཙིཏྟ་མཱ་རཱ་ཡ་མྱོགས་རྦད་ཛ་ཛཿསྲེག་པ་ཨ་མུ་ཀ་ཧུར་ཐུམ་
མཱ་རཱ་ཡ་རྦད་ཕཊ་ཛཿ ཞེས་ དྲག་པོར་བཟླས་ཏེ་མཐར་ལིངྒ་བསྲེག་གོ ། དེས་
བསད་ པའི་ ལས་ འགྲུབ་ བོ།། སྐབས་ སུ། མཚན་ ཙམ་ བཀླགས་ པས་ དགྲ་
བགེགས་འབྱུང་པོའི་སྙིང་། ཕྱེ་མར་འཐག་མཛད་ཆེར་ ཁྲོས་ དགྲ་ བགེགས་
གཤེད།། པདྨ་ཐོད་ཕྲེང་རྩལ་ལ་གསོལ་བ་འདེབས།། དགྲ་བགེགས་རྡུལ་དུ་
བརླག་པའི་དོངས་གྲུབ་སྩོལ༎
བཅུ་གཉིས་པ་གནན་པའི་ལས་བྱ་བར་འདོད་ན། དགྲ་བགེགས་ཀྱི་ལིངྒ་
མཚན་ཉིད་ ཚང་ བ་ བཅོས་ཏེ། གོང་ བཞིན་ རང་ ལྷར་ གསལ་ ཞིང་ འགུགས་
བསྟིམ་བགྱིས་མཐར། རྩ་སྔགས་ལ། ཆེ་གེ་མོའི་ཀཱ་ཡ་ཝ་ཀཱ་ཙིཏྟ་མཱ་ར་ཡ་སྟམ་བྷ་
ཡ་ན་ཤ་ཡ་བྷདྷ་ཡ་ནན་ནན་ཨོཾ་ལམ་ཨ་ལམ་ཧཱུྃ་ལམ་མཱ་ར་ཡ་ཕཊཿ ཅེས་དྲག་ཏུ་
མཛེ་ཐོད་དམ་
བཟླས་ཏེ་ཐུན་གྱིས་བྲབས་བྱད་དུ་བཅུག་རོ་རས་ཀྱིས་གྲིལ་ཏེ།
རབས་ཆད་ཀྱི་ཐོད་པར་བཅུག་སྟེ། དྲག་གཟའ་དང་བསྟུན་ནས་མཆོད་རྟེན་
རྙིང་པའི་རྨང་དུ་མནན་ན་ལྡང་བར་མི་འགྱུར་རོ༎ སྐབས་སུ། མ་རུངས་རི་
རབ་རྨང་དུ་བསྐལ་བའི་བར།། ཐར་མེད་རྒྱ་ཡིས་འདེབས་ མཛད་ ཐོད་ ཕྲེང་
རྩལ།༎ མཆོག་ལ་གསོལ་བ་བཏབ་པའི་བྱིན་རླབས་ཀྱིས།། དགྲ་བགེགས་ལྡང་
བ་མེད་པའི་དངོས་གྲུབ་སྩོལ༎
བཅུ་གསུམ་པ་བསྐྲད་པར་འདོད་ན། རང་ཉིད་གུ་རུ་དྲག་པོའི་སྤྱི་གཙུག་
ཏུ་རྟ་དབུ་འཚེར་བ་ཞིག་ཏུ་གསལ་བའི་མདུན་དུ་ཡཾ་ལས་རླུང་དཀྱིལ་གྱི་ཁར་
དམིགས་བྱ་མགོ་མཇུག་ལོག་སྟེ་གནས་པ་གོང་བཞིན་འགུགས་བསྟིམ་བགྱིས་ཏེ།
རང་གི་ཐུགས་ཀ་ནས་བསྐལ་བའི་རླུང་ཆེན་གཡོས་པས་རླུང་དཀྱིལ་ལ་ཕོག་པས།

༄༅།གུ་རུ་སིདྡྷི་ལས་ཚོགས་ནོར་བུའི་ཕྲེང་བ་བཞུགས།
193
དགྲ་བོ་མཐའ་མེད་ཀྱི་ཡུལ་དུ་བསྐྲད་པར་གྱུར། རྩ་སྔགས་ཀྱི་མཐར། གནོད་